# Paskaidrojuma raksts

**Madonas novada pašvaldības saistošajiem noteikumiem Nr. 29 “Par ielu tirdzniecību un tirgus statusa piešķiršanas kārtību Madonas novadā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu nepieciešamības pamatojums | Saskaņā ar Administratīvo teritoriju un apdzīvoto vietu likuma Pārejas noteikumu 17. punktu, 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  Ņemot vērā iepriekš minēto, izstrādāti jauni saistošie noteikumi “Par ielu tirdzniecību un tirgus statusa piešķiršanas kārtību Madonas novadā”, lai aktualizētu un definētu vienotu kārtību ielu tirdzniecībai, ielu tirdzniecības organizēšanai un tirgus statusa piešķiršanai. |
| 2. Īss satura izklāsts | Saistošajos noteikumos tiek noteikta kārtība, kādā tirdzniecības dalībnieks vai tirdzniecības organizators saskaņo ar Madonas novada pašvaldību tirdzniecības vietas iekārtošanu pašvaldības administratīvajā teritorijā publiskās vietās, tirdzniecības vietās realizējamo preču grupas, kārtība ielu tirdzniecības organizēšanai, sabiedriskās ēdināšanas pakalpojumu sniegšanai ielu tirdzniecībā, īslaicīgai ielu tirdzniecībai, ielu tirdzniecības organizēšanai un sabiedriskās ēdināšanas pakalpojumu sniegšanai pasākuma laikā, kā arī kārtību, kādā tiek saskaņota alkoholisko dzērienu tirdzniecība mazumtirdzniecības novietnēs un izbraukuma tirdzniecībā sabiedriskos pasākumos. Noteikumi nosaka arī ielu tirdzniecības dalībnieka, tai skaitā sabiedriskās ēdināšanas pakalpojumu sniedzēja un ielu tirdzniecības organizatora pienākumus kārtības nodrošināšanai, nosacījumus Pašvaldības izsniegto atļauju darbības apturēšanai uz laiku un pašvaldības nodevas par tirdzniecību publiskās vietās objektus, likmes, samaksas kārtību, kā arī kārtību, kādā tiek piešķirts tirgus statuss. |
| 3. Informācija par plānoto saistošo noteikumu ietekmi uz pašvaldības budžetu | Saistošajiem noteikumiem nav tiešas ietekmes uz pašvaldības budžetu. |
| 4. Informācija par plānoto saistošo noteikumu ietekmi uz uzņēmējdarbības vidi pašvaldības teritorijā | Saistošo noteikumu tiesiskais regulējums attiecināms uz esošajiem un  potenciālajiem ielu tirdzniecības dalībniekiem un ielu tirdzniecības  organizētājiem Madona novadā. |
| 5. Informācija par administratīvajām procedūrām | Saistošos noteikumus publicē oficiālajā izdevumā "Latvijas Vēstnesis", pašvaldības mājaslapā. Institūcija, kurā persona var vērsties noteikumu piemērošanā, ir Madonas novada pašvaldība. |
| 6. Informācija par konsultācijām ar privātpersonām | Noteikumu izstrādes procesā konsultācijas ar privātpersonām netika veiktas. |

Domes priekšsēdētājs A.Lungevičs